એક ઐતહાસિક બંગલો, ખૂબ ઊંડું વાંચન અને જ્ઞાન ધરાવતાં શિક્ષક માતાપિતા, સરખેસરખાં ભાઈબહેનોની સોબત અને બસ આવી એક મજાની બારી ! વિચારતાં લાગે છે કે શિક્ષણનો આ શ્રેષ્ઠ રસ્તો છે. શિક્ષણ આપીએ છીએ કે શિક્ષણ લઈએ છીએ એવી એકેય પક્ષે જરાય સભાનતા વિના જ વાર્તારૂપે, માહિતીરૂપે, ગીતોરૂપે, વ્યકિતચિત્રો, પ્રસંગચિત્રો ને આખા સમાજનું ચિત્ર સરસ રીતે ઊભાં કરી શકાય. સચોટ માહિતી સાથે કલ્પનાને પણ પોષે તેવું શિક્ષણ સહજ રીતે આપીને સાથોસાથ લોહીમાં સ્વદેશાભિમાનની દાઝ-ઉષ્મા પણ આપતાં જવું. સરળમાં સરળ છતાં કઠિનતમ લાગે છે.